Når UHØRT Festival for 8. gang løber af stablen i København, er det med omkring 1.500 mennesker og over 40 nye bands og solister, der fylder pladsen og scenerne med masser af energi, begejstring, nærvær og ikke mindst et hav af fede koncerter indenfor forskellige musikgenrer. UHØRT har fokus på den ALLERNYESTE musik, som kan bryde igennem på den danske musikscene.

Da der pt. er begrænsninger på antallet af publikummer, vælger vi i år at tage torsdagen med, så det bliver en 3-dages festival.

Det er samtidig nødvendigt, at vi – og alle deltagere – overholder myndighedernes retningslinier, bl.a. at holde afstand og have god håndhygiejne.

Festivalpladsen vil selvfølgelig være indrettet, så der tages højde for disse ting. Og om det bliver med siddende eller stående koncerter, kommer an på udmeldingerne fra myndighederne den kommende tid.